armvectores/hy_wikipedia_2023 huggingface dataset:
Ին Գեզզամ

Ին Գեզզամ (արաբ․՝ إن ڨزام‎‎), քաղաք և համայնք Ալժիրի հարավային մասում՝ Թամանրասեթ վիլայեթում։ Համանուն շրջանի վարչական կենտրոնն է և միակ համայնքը։


== Աշխարհագրական դիրքը ==

Քաղաքը գտնվում է վիլայեթի հարավում՝ Սահարա անապատի կենտրոնական մասում, Նիգերի հետ պետական ​​սահմանի մոտ, երկրի մայրաքաղաք Ալժիրից մոտավորապես 1910 կիլոմետր հարավ-հարավ-արևելք (SSE): Ծովի մակարդակից բացարձակ բարձրությունը կազմում է 399 մետր։
Ին Գեզզամ համայնքը սահմանակից է Թին Զաուատին, Աբալեսա, Թամանրասետ, Տազրուկ կոմունաներին, ինչպես նաև Նիգերի տարածքին։ Նրա տարածքը 46,813 կմ² է։


== Կլիմա ==
Քաղաքի կլիման բնութագրվում է որպես անապատային կլիմա (BWh՝ ըստ Կյոպպենի դասակարգման)։ Տարվա ընթացքում գործնականում տեղումներ չեն լինում (միջին տարեկան քանակը՝ 43 մմ)։ Միջին տարեկան ջերմաստիճանը 27,9 °C է։ Ամենացուրտ ամսվա (հունվար) միջին ջերմաստիճանը 18,6 ° С է, ամենաշոգ ամվանը (հունիսը)՝ 34,6 °С:


== Բնակչություն ==
2008 թվականի պաշտոնական մարդահամարի տվյալներով՝ կոմունայի բնակչությունը կազմում էր 7045 մարդ։ Տղամարդիկ կազմել են ընդհանուր բնակչության 51,7  %-ը, կանայք` համապատասխանաբար 48,3 %-ը։ Բնակչության գրագիտության մակարդակը կազմել է 39,4 %։ Տղամարդկանց մոտ գրագիտության մակարդակը կազմել է 50,7 %, կանանց մոտ` 27,1 %։ Ին Գեզզամ քաղաքի բնակիչների 1,7 %-ն ունեցել է բարձրագույն կրթություն, 4,9 %-ը` միջնակարգ կրթություն։


== Տրանսպորտ ==
Քաղաքի միջով անցնում է Տրանսսահարյան մայրուղին։ Հարավարևմտյան ծայրամասում գտնվում է համանուն օդանավակայանը։


== Բնակավայրեր ==
Համայնքը բաղկացած է վեց բնակավայրերից․

Ին Գեզզամ
Ին Ազաուա
Լաունի
Ին Աթայե
Գարեթ Նուս
Հասսի ին Թաֆուկ


== Ծանոթագրություններ ==
Մոշենի անատոլիական

Մոշենի անատոլիական (լատ.՝ Rubus anatolicus Focke), վարդազգիների ընտանիքի, մոռենի ցեղի բույս։ 


== Նկարագրություն ==
Տերևաթափ կամ կիսամշտադալար (համեմատաբար մեղմ ձմեռների դեպքում) թուփ է, որոշ չափով լիանանման, որի երկար, ուղիղ, ճկուն ճյուղերը կարող են հասնել մինչև 1,5-3 մետրի։ Դրանք անկյունավոր են, մերկ, ծածկված սուր և կեռ փշերով։ Տերևները բարդ են, եռամասն կամ հնգամասն, վերևից մուգ, ներքևից՝ բաց կանաչ։ Տերևիկները սուր ատամնաեզր են, 5-10 սմ երկարությամբ, սրածայր, ծաղկաբույլերը կազմված են 5-12 ծաղիկներից, որոնց տրամագծերը հասնում են մինչև 2 սմ-ի, սպիտակ են։ Պտուղները կարմրասևավուն են, փայլուն, մինչև 1 սմ տրամագծով։ Ծաղկում է հունիսին, պտուղները հասունանում են հուլիսին։


== Տարածվածություն ==
Տարածված է Կովկասում, Ղրիմում, Փոքր Ասիայում, Իրանում, Միջին Ասիայում։ Հանդիպում է Հայկաստանի հյուսիսային շրջաններում, Զանգեզուրում, Մեղրիում, աճում է ստորին և միջին լեռնային գոտիներում, թփուտներում, անտառների և ճանապարհների եզրերին, գետափերին։


== Կիրառություն ==
Մեծ հետաքրքրություն են ներկայացնում անատոլիական մոշենու համեղ և հյութալի պտուղները, որոնք պարունակում են օրգանական թթուներ, հանքային աղեր, շաքարներ։ Օգտագործվում են թարմ և պահածոյացված վիճակում (հյութեր, սիրոպներ, մուրաբաներ և այլն)։ Բազմանում է սերմերի, անդալիսի և արմատային մացառների միջոցով։ Էկոլոգիական խումբը՝ VI: Մշակության հավանական շրջանները՝ 9-10, 18-20, 23-25, 28, 32:


== Ծանոթագրություններ ==
Անձրևի հետքը

«Անձրևի հետքը» (ռուս.՝ «След дождя»), 1991 թվականի գեղարվեստական ֆիլմ, կինոգործիչ Վլադիմիր Նախաբցև կրտսերի ռեժիսորական նորամուտը։ 


== Սյուժե ==
Մոսկվայի կոնսերվատորիան ավարտելուց հետո Անդրեյ Բերգերը ընդմիշտ հեռանում է Խորհրդային Միությունից՝ թողնելով սիրելի կնոջը՝ Տատյանային և իր մտերիմներին։ Տարիներ անց Անդրեյը, որը հայտնի դաշնակահար և դիրիժոր է դարձել, հյուրախաղերով մեկնում է  Մոսկվա։ Ի զարմանս իրեն՝ նա կարծես վերադառնում է իր երիտասարդության տարիներին՝ ամուրիական խնջույքներ լավագույն ընկերոջ՝ Պաշայի հետ, գիշերային փողոցային արկածներ, հանդիպում և դժվարին զրույց Տատյանայի հետ... Բայց հիմնական ցնցումը սպասում է Անդրեյին առջևում. նա առաջին հայացքից սիրահարվում է Լիզավետա անունով հմայիչ երիտասարդ կնոջը, որը Տատյանայի դուստրն է։


== Դերերում ==
Յուոզաս Բուդրայտիս - Անդրեյ Անդրեևիչ Բերգեր
Նադեժդա Սմիռնովա - Լիզավետա
Լեոնիդ Կուրավլյով - Պավել Սերգեևիչ
Եկատերինա Վասիլևա - Տատյանա
Եվգենի Գերչակով - օտարերկրացի, Բերգերին ուղեկցող
Ալեքսանդր Բոբրովսկի - Վասիլի
Գալինա Ստախանովա - Աննա Սերգեևնա, Գեորգի Ստեպանովիչի քարտուղարուհին
Ելենա Սկորոխոդովա - Նատաշա, թարգմանիչ
Վալենտինա Բերեզուցկայա
Լևոն Օգանեզով - բարմեն
Իգոր Կան - հարբեցող
Անատոլի Մանկե - Գեորգի Ստեպանովիչ
Օլգա Բոգաչևա - Բերգերի մայրը
Իննա Միլորադովա - Նատաշա
Ելենա Սամսոնովա


== Նկարահանող խումբ ==
Ռեժիսոր՝ Վլադիմիր Նախաբցև կրտսեր
Սցենարի հեղինակներ՝ Սերգեյ Բելոշնիկով, Նադեժդա Սմիռնովա
Օպերատոր՝ Վլադիմիր Նախաբցև
Նկարիչ՝ Անդրեյ Մոդնիկով, Ելենա Չերյոմիխ
Մոնտաժող՝ Վալերի Բելով
Ֆիլմի տնօրեն՝ Էսկենդեր Ամետով


== Ծանոթագրություններ ==
Պոդբերեզե (այլ կիրառումներ)

Պոդբերեզե, կարող է վերաբերել՝

Պոդբերեզե - գյուղ Ռուսաստանի Լենինգրադի մարզի Վիբորգսկի շրջանի կազմում։
Պոդբերեզե - գյուղ Ռուսաստանի Նովգորոդի մարզի Նովոգորոդսկի շրջանի կազմում։
Պոդբերեզե - գյուղ Ռուսաստանի Նովգորոդի մարզի Օկուլովսկի շրջանի կազմում։
Պոդբերեզե - գյուղ Ռուսաստանի Սմոլենսկի մարզի Կրասնինսկի շրջանի կազմում։
Պոդբերեզե - գյուղ Ռուսաստանի Սմոլենսկի մարզի Սիչովսկի շրջանի կազմում։
Գռնավուկ

Գռնավուկ, գետակ Հայկական լեռնաշխարհում, Արածանիի ավազանում։


== Ծանոթագրություններ ==
Միխայլովկա (Ինդուստրիալնի գյուղական համայնք)

Անվան այլ կիրառումների համար տե՛ս՝ Միխայլովկա (այլ կիրառումներ)Միխայլովկա (ռուս.՝ Михайловка), գյուղ Ռուսաստանի Ռոստովի մարզի Կաշարսկի շրջանում։ Մտնում է Ինդուստրիալնի գյուղական համայնքի կազմի մեջ։
Ծաղկաշատ (գետ)

Անվան այլ կիրառումների համար տե՛ս՝ Ծաղկաշատ (այլ կիրառումներ)Ծաղկաշատ, գետ Հայաստանի Հանրապետության Արագածոտնի մարզում։ Սկիզբ է առնում Արագած լեռան արևելյան լանջերից և թափվում Ապարանի ջրամբար։ Ունի 20 կմ երկարություն։


== Ծանոթագրություններ ==
Վիքիգրքեր

Վիքիգրքեր (նախկինում Վիքիմեդիա ազատ տեքստերի գիրք նախագիծ և Վիքիմեդիա-Գրքեր) Վիքիմեդիա Հիմնադրամի կողմից գործարկվող Վիքի վեբ կայք է համատեղ ուժերով ուսումնական գրականություն ստեղծելու համար։ Յուրաքանչյուր ոք կարող է ստեղծել և փոփոխել յուրաքանչյուր դասագրքի յուրաքանչյուր էջ։ Այս կայքում միևնույն առարկային վերաբերող էջերի հավաքածուն կոչվում է Վիքիդասագիրք։ Վիքիդասագիրք են անվանում Վիքի միջավայրում ստեղծված դասագիրքը։


== Պատմություն ==
wikibooks.org տիրույթը գրանցվել է 2003 թվականի հուլիսի 19-ին։ Այն գործարկվել է ազատ այնպիսի առարկաների, ինչպիսիք օրգանական քիմիան և ֆիզիկան են, ազատ դասագրքերի տեղադրման և ստեղծման համար։ Վիքիգրքերի ներսում երկու խոշոր  Վիքիջունիոր և Վիքիլսարան ենթածրագրերը ստեղծվեցին մինչև դրա պաշտոնական հետագա քաղաքականության փոփոխությունը։ Հետագայում համաձայն Վիքիմեդիա Հիմնադրամի նախագծային նոր քաղաքականության, ինկուբատոր տիպի նախագծեր սկսվեցին։
2006 թվականի օգոստոսին Վիքիլսարանը դարձավ Վիքիմեդիա Հիմնադրամի անկախ նախագիծ։2008 թվականից Վիքիգրքերը ներառված է BASE որոնման համակարգում։
2016 թվականի Compete.com կայքի գնահատմամբ Վիքիգրքերն ունեին 1,478,812 եզակի այցելու։


=== Wikijunior ===
Wikijunior-ը Վիքիգրքերի ենթածրագիր է, որը մասնագիտանում է մանկական գրքերում։ Ծրագիրը բաղկացած է ամսագրից և վեբկայքից և ներկայումս մշակված է անգլերենով, դանիերենով, ֆիններենով, ֆրանսերենով, գերմաներենով, իտալերենով, ճապոներենով, իսպաներենով և արաբերենով։ Այն հիմնվել է Beck հիմնադրամի դրամաշնորհով։


== Գրքի բովանդակություն ==

Թեև որոշ գրքեր բնօրինակներ են, մյուսները սկիզբ են առնում ինտերնետից վերցրած ազատ դասագրքերի այլ աղբյուրներից։ Կայքի ողջ բովանդակությունը թողարկվում է Creative Commons արտոնագրի (կամ համատեղելի լիցենզիայի) ներքո։ Դա նշանակում է, որ ինչպես իր քույր նախագծերի դեպքում, Վիքիպեդիայքւմ ներդրումները շարունակում են պաշտպանել դրանց ստեղծողների հեղինակային իրավունքները, մինչդեռ լիցենզավորումը հավաստում է, որ այն կարելի է ազատ տարածել և կրկնօգտագործել որոշակի պայմանների պահպանման դեպքում։
Վիքիգրքերը Վիքիդարանից տարբերվում են նրանով, որ Վիքիդարանը հավաքում է գոյություն ունեցող ազատ բովանդակությամբ աշխատանքների և բնօրինակ թարգմանությունների ճշգրիտ կրկնօրինակները, օրինակ Շեքսպիրի պիեսների բնագրերը, մինչդեռ Վիքիգրքերը նվիրված են կամ ինքնատիպ աշխատանքներին, գոյություն ունեցող աշխատանքների նշանակալիորեն փոփոխված տարբերակներին կամ բնագրերի անոտացիաներին։
Նախագիծն աշխատում է բազմաթիվ առարկաների դասագրքերի մշակման վրա, և հիմնադիրները հուսով են, որ դասագրքերի ստեղծումն ու զարգացումը էլ ավելի թափ կստանա տարբեր լեզուներով, որոնք շարունակաբար կկատարելագործվեն և կտարածվեն։


== Ծանոթագրություններ ==
Աֆրիկանթրոպոս

Աֆրիկանթրոպոս (Աֆրիկա և հուն․՝ άνθρωπος-մարդ), հնագույն աֆրիկական մարդ կամ էյասիի մարդ, նախամարդու տիպ։ 1935 և 1938 թվականների քարե գործիքների հետ աֆրիկանթրոպոսի գանգի և վերին ծնոտի մասեր (երկու սեղանատամներով) են գտնվել էյասի լճի (Տանզանիա) նստվածքներում։ Աֆրիկանթրոպոս կառուցվածքով նման է Եվրոպայի և Ասիայի մյուս նախամարդկանց։ Նրա գոյության ժամանակաշրջանը համարվում է պլեյստոցենի 2-րդ կեսը։
Կոնսեյսան դա Ֆեյրա

Կոնսեյսան դա Ֆեյրա (պորտ.՝ Conceição da Feira), համայնք Բրազիլիայում՝ Բաիա նահանգի կազմում։ Գտնվում է Հյուսիս-կենտրոնական նահանգի Բաիա մարզում։ Մտնում է Ֆեյրա դի Սանտանա գավառի կազմի մեջ։ Բնակչությունը կազմում է 18 569 մարդ՝ 2006 թվականի տվյալներով։ Գրավում է 159,776 կմ2 տարածք։ Բնակչության խտությունը՝ 116,2 մարդ/կմ²։
Քաղաքի տոնը նշվում է հուլիսի 23-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 42.135.064,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 2.329,84 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,668 (տվյալները՝ ՄԱԿ-ի զարգացման ծրագրի)։
Վահան (զինատեսակ)

Անվան այլ կիրառումների համար տե՛ս՝ Վահան (այլ կիրառումներ)
Վահան, կտրող, հարվածող կամ խոցող սառը զենքերից պաշտպանվելու հնագույն զինատեսակ է։ Մարտիկը կրել է սովորաբար ձախ ձեռքին (ներսի կողմից հարմարեցված կաշվե, փայտե կամ մետաղե հատուկ բռնակի միջոցով), իսկ աջ ձեռքով գործադրել հարձակողական զենքը։


== Ձևերը ==

Տարբեր ժողովուրդների մոտ հանդիպում են տարբեր ձևերի (կլոր, ձվածիր, եռանկյուն, ուղղանկյուն, բազմանկյուն և այլն) ու չափսերի վահաններ։ Հնագույն վահանները պատրաստել են փայտից կամ հյուսել ծառի դալար ճյուղերից, դիմացկուն դարցնելու համար պատել են կաշվով, ավելի ուշ նաև մետաղյա թիթեղներով։ Մ.թ.ա. II հազարամյակում Միջագետքի երկրներում և Հայկական լեռնաշխարհում տարածում են գտել նաև բրոնզե վահաններ։ Ուրարտական զորաբանակում կաշեպատ ու թիթեղապատ վահաններից բացի օգտագործվել են բրոնզե շրջանաձև վահաններ։ Ուրարտական արքաների բրոնզե վահանները, որոնք ունեն 0,7 մ - 1 մ տրամագիծ, արտաքին կողմից դրվագված ենկենդանիների (առյուծ, ցուլ) բարցրաքանդակ պատկերներով, սեպաձև արձանագրություններով (հիմնականում կրողի անունը)։ Դրանք ներսի կողմից ունեն մեկ մեծ և երկու փոքր բռնակ, մեծը՝ բռնելու, փոքրերը՝ կաշեփոկերով բազկին ամրացնելու համար։
Հին Հունական, Հռոմեական և հայկական զորաբանակներում ծանրազեն հետևակայինները կրել են երկար (մարդահասակ) վահաններ, որոնք զորաճակատը հմտորեն պաշտպանել են թշնամուց (վահանափակ շղթաներ ստեղծելու մարտավարական եղանակով) և յուրայինների համար հարձակման կամ պաշտպանության հնարավորություն են ստեղծել։ Զենք ու զրահի կատարելագործման հետ վահանները փոքրացել են։ հրազենի գյուտից հետո գործածումից դուրս են մղվել։


== Օգտագործում ==

Վահանը բացի պաշտպանական համարվել է զինվորի պատվի և հաղթանակի խորհրդանիշը։ Հնում զինվորները երդվել են վահանի վրա։ Վիրավոր կամ զոհված մարտիկին տարել են վահանի վրա։ Մարտի ժամանակ վահանի կորուստը համարվել է անպատվություն։ Ասպետի վահանին դիպչելը նշանակում էր մենամարտի հրավեր, մարտում զոհված ասպետի դին ծածկել են վահանով։ Այժմ շատ երկրների ոստիկաններ ցուցարարների դեմ դուրս գալուց օգտագործում են պոլիկարբոնատե կամ թիթեղյա վահաններ։


== Վահանը զինանշաններում ==

Դասական կամ ավանդական վահաններ.

հին ֆրանսիական
արդի ֆրանսիական (եվրոպական)
օվալաձև
նախատեսված տիկնանց համար
քառանկյուն
իտալական
շվեյցարական
անգլիական
գերմանական
լեհական
իսպանական


== Արտաքին հղումներ ==
Վ. Աբրահամյան Միջնադարյան Հայաստանի զենքերի տեսակները 1950 թ. Երևան
С. А. Есаян Оружие и военное дело древней Армении 1966 г. Ереван
Պոդրուդնյանսկի

Պոդրուդնյանսկի (ռուս.՝ Подруднянский), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բերեգովկա (այլ կիրառումներ)

Բերեգովկա, կարող է վերաբերել՝

Բերեգովկա - գյուղ Ռուսաստանի Բաշկորտոստան հանրապետության Մելեուզովսկի շրջանի կազմում։
Բերեգովկա - գյուղ Ռուսաստանի Սմոլենսկի մարզի Սիչովսկի շրջանի կազմում։
Սոսնովի Բոր (գյուղ, Կարաիդելսկի շրջան)

Անվան այլ կիրառումների համար տե՛ս՝ Սոսնովի ԲորՍոսնովի Բոր (ռուս.՝ Сосновый Бор, բաշկիրերեն՝ Сосновый Бор), գյուղ Ռուսաստանի Բաշկորտոստան հանրապետության Կարաիդելսկի շրջանի կազմում։
Բնակչությունը 2009 թվականին գրանցված տվյալներով կազմում էր 164 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պարաօլիմպիկ խաղեր

Պարաօլիմպիկ խաղեր (նաև Պարալիմպիկ խաղեր), միջազգային մարզական խոշոր մրցաշար հաշմանդամություն ունեցող անձանց համար։
Ամառային պարաօլիմպիկ խաղերը անկացվում են սկսած 1960 թվականից, իսկ ձմեռային պարաօլիմպիկ խաղերը՝ 1976 թվականից։ Ավանդաբար անցկացվում է գլխավոր Օլիմպիական խաղերից հետո, իսկ 1988 թվականից արդեն Միջազգային օլիմպիական կոմիտեի և Միջազգային պարաօլիմպիական կոմիտեի համաձայնությամբ պարաօլիմպիկ խաղերը անկացվում ենք նույն մարզադաշտերում և սպորտային սրահներում։
Ամառային օլիմպիական խաղերում ընդգրկված են 20-ից ավելի մարզաձևեր, իսկ ձմեռային խաղերում 5 մարզաձև։


== Տես նաև ==
Օլիմպիական խաղեր


== Արտաքին հղումներ ==

պաշտոնական կայք
Параспорт.ТВ - ռուսերեն մարզական պորտալ պարասպորտի մասին
Կոմիտաս (երգչախումբ, Ռուսե)

Անվան այլ կիրառումների համար տե՛ս՝ Կոմիտաս (այլ կիրառումներ)Կոմիտաս, հայկական երկսեռ երգչախումբ Ռոսելում (Բուլղարիա)։ Հիմնադրվել է 1932 թվականին։
Կազմակերպիչները՝ Ա. Բերբերյան, է. Սաֆարյան, ղեկավարը՝ Մ. Անգելով։ Առաջին համերգը՝ 1934 թվականին։ «Երևան» մշակութային կազմակերպության ստեղծումով «Կոմիտաս» և «Հայ գուսան» երգչախմբերը միավորվել են առաջինի անվան տակ։ 1948 թվականից խմբավարն էր Կ. Կարապետյանը, 1952 թվականից՝ Ի. Միհրանյանը։ 1958 թվականին տոնվել է երգչախմբի հիմնադրման 25 ամյակը։ 1960 թվականին պարգևատրվել է Կիրիլի և Մեֆոդիի առաջին աստիճանի շքանշանով։
Համերգներ է ունեցել Բուլղարիայի քաղաքներում, մասնակցել փառատոների, մեծապես նպաստել հայ երգի տարածմանը։ Երկացանկը ընդգրկում է հայկական, բուլղարական և այլ ժողովուրդների երգեր, դասական երաժշտության նմուշներ։ Իրականացրել է օպերային ներկայացումների համերգային կատարումներ։
Այդիդովա

Այդիդովա, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Հարավային Ամերիկայի դրոշներ

Ստորև ներկայացված են Հարավային Ամերիկա մայրցամաքի երկրների դրոշները։


== Միջազգային դրոշներ ==

		
		


== Պետությունների դրոշներ ==

		
		
		
		
		
		
		
		
		
		
		


== Կախյալ երկրների դրոշներ ==
Մեծ Բրիտանիայի ծովային տարածքներ

		


== Հղումներ ==
Հերալդիկայի հանրագիտարան (ռուս.)
Աշխարհի դրոշներ (անգլ.)
Սուրբ Լավրենտիոս ծոց

Սուրբ Լավրենտիոսի ծոց (Gulf of Saint Lawrence), Ատլանտյան օվկիանոսի կիսափակ ծով Հյուսիսային Ամերիկայի արևելյան ափի մոտ (Կանադա)։ Նյուֆաունդլենդ և Քեյփ Բրետոն կղզիներով բաժանվում է օվկիանոսից, Կանսո, Կաբոտա և Բել Այլ նեղուցներով կապվում նրա հետ։ Մակերեսը մոտ 263 հազար կմ² է, խորությունը՝ մինչև 572 մ։ Ընդունում է Սուրբ Լավրենտիոս գետը։ Սուրբ Լավրենտիոս ծոցում են Անտիկոստի և Արքայազն էդուարդի կղզիները։ Կլիման մուսսոնային է։ Ձմռանը ջրի միջին ջերմաստիճանը — 1 °C-ից ցածր է, ամռանը մինչե 15 °C։ Աղիությունը հյուսիս-արևելքում մինչե 32°/00 է, արևմուտքում՝12-15°/00 հատակում՝ մոտ 35°/00։ Մակընթացությունը կեսօրյա է, ալիքի բարձրությունը՝ մինչե 2 մ։ Սառցակալում է դեկտեմբերից մայիս։ Հանդիպում են սառցասարեր։ Կա նավարկություն, ձկնարդյունագործություն։ Նավահանգիստներն են Քվեբեկը, Սեթ Իյը։
Պիիմա

Պիիմա (էստ․՝ Põima), գյուղ Էստոնիայի Լյաենե-Վիրումաա նահանգի Կադռինա շրջանում։
2011 թվականի տվյալներով գյուղում բնակվում էր 33 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մուրացանո

Մուրացանո  (իտալ․՝ Murazzano), կոմունա Իտալիայում՝ Պիեմոնտ մարզի Կունեո գավառում։
Բնակչությունը կազմում է 845 մարդ (2008 թվականի տվյալներով)։ Բնակչության խտությունը 31 մարդ/կմ²։ Տարածքը՝ 27 ։ Փոստային ինդեքս՝ 12060։ Հեռախոսային կոդ՝ 0173։
Բնակավայրի հովանավորն է համարվում սուրբ Լավրենտիյը։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0173 791201
Էլեկտրոնային հասցե՝ comune.murazzano@isiline.it
Գլխավոր կայք՝ http://www.comune.murazzano.cn.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Glad You Came

«Glad You Came» (անգլ. թարգմանաբար՝ «Ուրախ եմ, որ դու եկալ»), բրիտանա-իռլանդական The Wanted խմբի երգը, որը թողարկվել է որպես իրենց «Battleground» երկրորդ ստուդիական ալբոմի երկրորդ սինգլ 2011 թվականի հուլիսի 10-ին։ Երգը հասել է UK Singles Chart-ի առաջին հորիզոնականին։ Մեծ Բրիտանիայից դուրս սինգլը գլխավորել է չարթերը Ճապոնիայում, Իռլանդիայում և Վենեսուելայում, ինչպես նաև ընդգրկվել է Բրազիլիայի, Կանադայի, Չեխիայի, Հունգարիայի, Սլովակիայի, Իսպանիայի և ԱՄՆ-ի հիթ-շքերթների առաջին տասնյակում՝ դառնալով մինչ օրս նրանց ամենահաջողված սինգլը։


== Պատմություն ==
Երգը գրել և որպես պրոդյուսեր հանդես է եկել Սթիվ Մաքը։ Այն թողարկվել է որպես երկրորդ սինգլ The Wanted երկրորդ՝ «Battleground» ալբոմից, որը թողարկվել է 2011 թվականի նոյեմբերի 7-ին։ Խմբի անդամ Թոմ Փարքերը երգի մասին ասել է. «Մենք բոլորս զգացինք, որ դա կատարյալ երգ է ամառվա համար, որն իսկապես բարձրացնում է տրամադրությունը և հարմար է նաև երեկույթի համար»։ Երգի պրեմիերան կայացել է ռադիոյում 2011 թվականի մայիսի 24-ին։ Դրա ռեմիքսը ձայնագրել է Ալեքս Գաուդինոն։


== Քննադատություն ==
Երգը դրական արձագանքներ է ստացել երաժշտական քննադատների կողմից։ Rolling Stone ամսագիրը «Glad You Came»-ն անվանել է 2012 թվականի 44-րդ լավագույն երգ։ 2018 թվականին Billboard-ի վարկածով երգը զբաղեցրել է 35-րդ տեղը «բոլոր ժամանակների բոյզ-բենդերի 100 մեծագույն երգերի» վարկանիշում։


== Երաժշտական տեսահոլովակ ==
Երաժշտական տեսահոլովակը նկարահանել է Director X-ն Իսպանիայի Իբիցա քաղաքում։ Այն վերբեռնվել է YouTube-ում 2011 թվականի հունիսի 10-ին։ Տեսանյութը YouTube-ում հավաքել է ավելի քան 197 միլիոն դիտում մինչև 2020 թվականի դեկտեմբեր՝ դառնալով խմբի ամենաշատ դիտված տեսահոլովակը կայքում։


== Track listing ==


== Հիթ-շքերթներ և հավաստագրումներ ==


== Թողարկման պատմություն ==


== Ծանոթագրություններ ==
Կոշիկներս Պոլիս ձգեցի (ֆիլմ)

«Կոշիկներս Պոլիս ձգեցի» (անգլ.՝ I left my shoes in Istanbul), "Think Positive Films" ընկերության նկարահանած ֆիլմ։ 2012 թվականին ներկայացվել է «Ոսկե ծիրան» միջազգային կինոփառատոնի «Հայկական համայնապատկեր» ծրագրում։


== Սյուժե ==
Լիբանանահայ մոդեռնիստ պոետ Սաքո Արյանը մեկ դար հետաձգված ուղևորություն է ձեռնարկում, վերադարձ իր նախնիների քաղաք Ստամբուլ, որտեղ նրա մշակութային և գրական արմատներն են։ Սաքոն շրջում է Ստամբուլի հին փողոցներով, որ ժամանակին հայերով էին բնակեցված, հին գերեզմանատներով, ուր պոետներ են հանգչում, հին եկեղեցիներով և դարից էլ հին միջնակարգ դպրոցով։ Հանդիպում է ահել-ջահելի, հայտնի ու անհայտ մարդկանց, հայ ու թուրքի, լսում սրանց պատմությունները, կարծիքները, ծիծաղում և հաց կիսում նրանց հետ։ Ֆիլմի գլխավոր առաքելություններից է նաև թուրքերին հայկական Պոլիսը ցույց տալը։


== Դերերում ==
Սագօ Արեան
Միհրան Թովմասյան
Արա Գյուլեր
Օնդեր Ջեքար


== Ծանոթագրություններ ==


== Արտաքին հղումներ ==
«Կոշիկներս Պոլիս ձգեցի» Archived 2016-03-05 at the Wayback Machine.
Ելանլինո

Ելանլինո (ռուս.՝ Еланлино, բաշկիրերեն՝ Йыланлы), գյուղ Ռուսաստանի Բաշկորտոստան հանրապետության Կիգինսկի շրջանի կազմում։
Բնակչությունը 2009 թվականին գրանցված տվյալներով կազմում էր 845 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մևերիկ շրջան (Տեխաս)

Մևերիկ շրջան (անգլ.՝ Maverick County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 3.315 կմ² է, բնակչությունը՝ 47.297 մարդ (2000 թ. տվյալներով)։ Շրջկենտրոնն է Իգլ Փաս բնակավայրը։ Կազմավորվել է 1856 թ.։
Սանտ Անդրեա դ’Օրչինո

Սանտ Անդրեա դ’Օրչինո (ֆր.՝ Sant'Andréa-d'Orcino), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Սևի Սորու Չինարկա կանտոնի կազմի մեջ։ Հանդիսանում է Այաչչո շրջանը։
Համայնքի INSEE կոդ՝ 2A295։


== Բնակչություն ==
Համայնքի բնակչությունը 2008 թվականին կազմում էր 74 մարդ։


== Տնտեսություն ==
2007 թվականի տվյալներով 53 աշխատունակ տարիքի մարդկանցից (15-64 տարեկան) 39-ը տնտեսապես ակտիվ էին, 14-ը անգործունակ (ակտիվության ցուցանիշը 73,6 %, 1999 թվականին եղել է՝ 60,0 %)։ 39 աշխատունակ բնակիչներից 35-ը աշխատում էին (20 տղամարդ և 15 կին), անաշխատանք էին 4-ը (1 տղամարդ և 3 կին)։ 14 անգործունակ մարդկանցից 6-ը աշակերտներ կամ ուսանողներ են, 5-ը թոշակառու, 3-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Սանտ Անդրեա դ’Օրչինո» (ֆրանսերեն)։ Արխիվացված օրիգինալից 2012-05-16-ին։ Վերցված է 2011-10-4 
«Սանտ Անդրեա դ’Օրչինո» (ֆրանսերեն)։ cassini.ehess.fr։ Արխիվացված օրիգինալից 2013-02-12-ին։ Վերցված է 2013-02-08
Աստերոիդների ցանկ (241901-242000)

Աստերոիդների ցանկ (241801-241900)  • Աստերոիդների ցանկ  • Աստերոիդների ցանկ (242001-242100)
 Աստերոիդների ցանկ (241801-241900)  • Աստերոիդների ցանկ  • Աստերոիդների ցանկ (242001-242100)
Դիլանլու-Սարայ

Դիլանլու-Սարայ, գյուղ Արևելյան Հայաստանի Ելիզավետպոլի նահանգի Զանգեզուրի գավառում։


== Բնակչություն ==
1886 թվականին գյուղն ունեցել է 236, 1907-ին՝ 119, իսկ 1908-ին՝ 164 ադրբեջանցի բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Սեեռե (գյուղ, Տոռգու շրջան)

Անվան այլ կիրառումների համար տե՛ս՝ ՍեեռեՍեեռե (էստ․՝ Sääre), գյուղ Էստոնիայի Սաարեմաա նահանգի Տոռգու շրջանում։
2011 թվականի տվյալներով գյուղում բնակվում էր 0 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ինքնանկար (Ռաֆայել)

«Ինքնանկար», վերածննդի ժամանակաշրջանի հայտնի նկարիչ Ռաֆայելի նկարը, պահպանվում է Ուֆֆիցի պատկերասրահում։
Ոչ վաղ հետազոտությունների արդյունքում կտավի ներքևում հայտնաբերվել է պատկեր, որն ապացուցում է, որ սա իսկապես իրական ինքնանկար է, որը վրձնված է մոտավորապես 1506 թվականին։ «Ինքնանկարը» գտնվել է կարդինալ Լեոպոլդ Մեդիչիի հավաքածուում, իսկ 1682 թվականից՝ Ուֆֆիցի պատկերասրահի հավաքածուի մեջ։
Այդ ինքնանկարի նման, սակայն հայելային պատկերով մեկ այլ ինքնանկար պատկերված է Ռաֆայելի՝ «Աթենական դպրոցի» որմնանկարում, որը գտնվում է Վատիկանի «Ստանցա դելլա Սենյատուրա»-ում՝ որպես հին հունական նկարիչ Ապելեսի կերպար։


== Ծանոթագրություններ ==


== Արտաքին հղումներ ==
«Ինքնանկար» Ուֆֆիցայի պատկերասրահի կատալոգում
Մանրամասն հոդվածը OpenRaphael  կայքում(չաշխատող հղում) (անգլ.)
Հրաձգություն Սան Բերնարդինոյում

Հրաձգություն Սան Բերնարդինոյում, ԱՄՆ Կալիֆորնիա նահանգի Սան Բերնարդինո շրջանի սահմանափակ հնարավորություններով անձանց կենտրոնում 2015 թվականի դեկտեմբերի 2-ին տեղական ժամանակով ժամը 11:17-ին կայացած զանգվածային հրաձգությունն է։ Ահաբեկչության արդյունքում 31 մարդ է տուժել, որոնցից 14-ը մահացել են, 17-ը վիրավորվել.։ Ըստ նախնական տեղեկություների ահաբեկիչները հրացաններով զինված երեք հոգի են եղել, ովքեր ամենագնաց ավտոմեքենայով լքել են դեպքի վայրը։ Հարձակումը տեղի է ունեցել Հաշմանդամություն ունեցող անձանց միջազգային օրվա նախօրեին, որը տոնվում է ամեն տարի դեկտեմբերի 3-ին։


== Առաջին արձագանքները ==
Առաջինը իրադարձությանը անդրադարձել է իրադարձությանը հրշեջ վարչությունը իր Թվիթերի էջում՝ հայտնելով, որ արտակարգ իրավիճակ է Վաթերման Ավենյույի 1300 թաղամասում, և որ ոստիկանությունը արդեն աշխատում է ու Վաթերման Ավենյուի և Փարկ Սերքլ Դրայվ հարակից տարածքները փակ է և վարորդներին կոչ են անում խուսափել այդ տարածքից։


== Դեպքի վայր ==
Ահաբեկչոթյունը տեղի է ունեցել Ինլանդ Ռեգիոնալ կենտրոն (անգլ.՝ Inland Regional Center), շահույթ չհետապնդող կազմակերպությունում, որտեղ սպասարկում են մտավոր խնդիրներ ունեցող անձանց։ Կազմակերպությունը գտնվում է Հարավային Վաթերման Ավենյու 1365։


== Ոստիկանության գործողություններ ==
Ոստիկանությունը և հատուկ ստորաբաժանումները շրջապատել են շենքը և տարհանել են մարդկանց։ Հայտնի է, որ հարձակվողներից մեկը ունեցել է կիսաավտոմատ հրազեն։ Դաշնային հետախուզական բյուրոն և Լոս Անջելեսի հակաահաբեկչական ստորաբաժանումը վերահսկել են իրադարձությունը։ Իրավապահները հետապնդել են սև ամենագնաց ավտոմեքենային, որը հեռացել էր հրաձգության վայրից։ Փոխհրաձգություն է տեղի ունեցել, ինչի արդյունքում սպանվել են կասկածյալներից երկուսը՝ տղամարդ և կին, ևս մեկ կասկածյալ ձերբակալվել է։


== Զոհեր և տուժածներ ==
Տուժածներին տեղավորել են մոտակա երկու բժշկական կենտրոններում։ Զոհվել է 16 մարդ, այդ թվում նաև երկու ահաբեկիչ։


== Հարձակվողներ ==
Հրաձգությունը կազմակերպել էր Սայեդ Ռիզվան Ֆարուկ (անգլ.՝ Syed Rizwan Farook) և Թաշֆին Մալիկ (անգլ.՝ Tashfeen Malik) ամուսնական զույգը։ Ոստիկանությունը նրանց հետապնդելով ոչնչացրել է։
ԱՄՆ քաղաքացի 28-ամյա Սայեդ Ռիզվան Ֆարուկը հինգ տարի աշխատել է Սան Բերնարդինո շրջանի առողջապահության վարչությունու սնդնդի տեսուչ։ Կինը 27-ամյա Թաշֆին Մալիկն էր։ Զույգն ամուսնացած էր և ունեին 6 ամսական դուստր։ Ըստ ազգականների և աշխատակիցների Ֆարուկը հանգիստ, քաղաքավարի և բարեպաշտ մուսուլման է եղել։ Ֆարուկն ու Մելիկը հանդիպել են համացանցում, և ամուսինը գնացել է կնոջ ետևից Սաուդյան Արաբիա։


== Ծանոթագրություններ ==
Դեյվ Բատիստա

Դեյվիդ Մայքլ Բատիստա կրտսեր (անգլ.՝ David Michael Bautista, Jr., ծնվ.` հունվարի 18, 1969), հունական և ֆիլիպինյան ծագումով ամերիկացի դերասան, նախկին խառնամարտիկ (MMA) և պրոֆեսիոնալ ըմբշամարտիկ (ռեստլեր)։
Հայտնի է «WWE» կազմակերպությունում Բատիստա ռինգային անվամբ  ելույթ ունենալու տարիներից։ Մասնագիտական կարիերայի ընթացքում 6 անգամ դարձել է ծանրքաշային չեմպիոն՝ 4 անգամ նվաճելով Աշխարհի ծանրքաշային չեմպիոնական տիտղոսը և 2 անգամ՝ WWE տիտղոսը։ Համարվում է Աշխարհի ծանրքաշային գոտու ամենաերկար տիտղոսակիրը։ Ծանրքաշային կոչումներից զատ երեք անգամ նվաճել է WWE աշխարհի թիմային տիտղոսը (երկու անգամ Ռիք Ֆլեյրի և մեկ անգամ Ջոն Սինայի հետ) և մեկ անգամ WWE միացյալ թիմային տիտղոսը (Ռեյ Միստերիոյի հետ)։ Տիտղոսային ձեռքբերումներից զատ հաղթանակ է տարել 2005 և 2014 թվականների «Թագավորական մարտերում» (Royal Rumble)։
2012 թվականի օգոստոսին պայմանագիր է կնքել «Classic Entertainment & Sports» ընդհանուր մենամարտերերի (MMA) կազմակերպության հետ՝ ունենալով հաջող նորամուտ և տեխնիկական նոկաուտի ենթարկելով մրցակցին։
Որպես կինոդերասան նկարահանվել է «Երկաթե բռունցքներով մարդը» (2012), «Ռիդիկ» (2013), «Գալակտիկայի պահապանները» (2014), Սպեկտր (2015), և այլ ֆիլմերում։


== Ֆիլմագրություն ==


== Ծանոթագրություններ ==


== Արտաքին հղումներ ==
Պաշտոնական կայք Archived 2009-06-15 at the Wayback Machine. (անգլ.)
Էջը WWE.com կայքում (անգլ.)
Էջը IMDb կայքում (անգլ.)
Երիցվանք (այլ կիրառումներ)

Երիցվանք անունը կարող է վերաբերել

Երիցվանք՝ գյուղ Արցախի Հանրապետության Քաշաթաղի շրջանում (ներկայում գտնվում է Ադրբեջանի զինված ուժերի վերահսկողության ներքո),
Երիցվանք՝ գյուղ Արցախի Հանրապետության Քաշաթաղի շրջանում (ներկայում համայնքի բոլոր բնակավայրերը գտնվում են Ադրբեջանի զինված ուժերի վերահսկողության ներքո),
Երիցվանք՝ լեռնագագաթ Հայաստանի Հանրապետության Սյունիքի մարզում, Բարգուշատի լեռներում,
Երիցվանք՝ գետ Հայաստանի Հանրապետության Լոռու մարզում, Դեբեդ գետի ձախ օժանդակը,
Երիցվանք (Արծվանիկ)՝ Հայաստանի Հանրապետության Սյունիքի մարզում։Նաև՝

Երիցավանք՝ հայկական առաքելական վանական համալիր Հայաստանի Հանրապետության Սյունիքի մարզի Արծվանիկ գյուղի մոտ։
Յորդանովի տուն (Տագանրոգ)

Յորդանովի տուն (ռուս.՝ Дом Йорданова), շենք  Ռուսաստանի Ռոստովի մարզի Տագանրոգ քաղաքում։ Գտնվում է Հունական փողոց, 46 հասցեում։ Շենքը մշակութային ժառանգության տարածաշրջանային նշանակության օբյեկտ է` համաձայն 1992 թվականի նոյեմբերի 18-ի թիվ 301 որոշման։


== Պատմություն ==
Հունական փողոցի և Ուսպենսկի (Դոբրոլյուբովի) նրբանցքի խաչմերուկում գտնվող անկյունային երկհարկանի շենքը կառուցվել է 19-րդ դարի սկզբին։ Հայտնի են այն քաղաքացիները, որոնք եղել են տան սեփականատերերը 19-րդ դարի երկրորդ կեսին։ 1870-ական թվականներին շենքը ձեռք է բերել 3-րդ գիլդիայի վաճառական Ֆեոդոր Պետրովիչ Յորդանովը։ Այս վաճառականը հիմնավորվել է Տագանրոգում 1820-ական թվականներին, ուներ մակարոնի երկու ֆաբրիկա, զբաղվում էր նպարեղենի առևտրով։ 1843 թվականին, 36 տարեկանում, վաճառականը Հունական եկեղեցում պսակվել է հարուստ վաճառական Անաստասի Լիցինի երիտասարդ (17 տարեկան) դստեր Սոֆյայի հետ։ 1850 թվականին Սոֆյան մահացել է։ Տագանրոգի ուղղափառ գերեզմանոցում պահպանվել է նրա գերեզմանի վրա տեղադրված վարդագույն գրանիտե բլոկից կառուցված տապանագրով հուշարձանը։ Այն տեղադրվել է սև քարե պատվանդանի վրա։ Վաճառականի երկրորդ կինը՝ Օլգա Պավլովնան, նրան հինգ երեխա պարգևեց՝ Սոֆյա (1853), Պյոտր (1855), Մարիա (1856), Պավել (1858) և Պանտելեյմոն (1862)։
Իր ժամանակին Ֆեոդոր Պետրովիչը Տագանրոգի նավահանգստի կառուցման հանձնաժողովի կազմում էր։ Նրա որդին՝ Պավելը, որը նախարար էր և գաղտնի խորհրդական, Պետական դումայում լուծում էր Տագանրոգի նավահանգստի կառուցման հարցերը։ Ֆեոդոր Պետրովիչը մահացել է 64 տարեկանում՝ 1872 թվականին։ Յորդանովի տունն ըստ կտակի անցավ նրա երկրորդ կնոջը՝ Օլգա Պավլովնային։ Ավելի ուշ՝ մինչև 1925 թվականը, տան տերերն էին նրանց երեխաները։ 1890-1891 թվականներին շենքում աշխատել է Ն. Կ. Չուբենկոյի մակարոնի ֆաբրիկան։
Խորհրդային իշխանության տարիներին շենքն ազգայնացվել է։ 1918 թվականին այստեղ գործել է նավաստիների ակումբը, այժմ սա բնակելի տուն է։


== Նկարագրություն ==
Յորդանովի տունը գտնվում է Հունական փողոցի և Դոբրոլյուբովի նրբանցքի անկյունում։ Դա աղյուսե սվաղված երկհարկանի տուն է՝ ճակատին յոթ պատուհաններով։ Շքամուտքը գտնվում է շենքի ձախ կողմում։ Առաջին հարկի պատուհաններն ու շքամուտքը զարդարված են կողպեքային քարերով։ Երկրորդ հարկի պատուհանները զարդարված են ուղղանկյուն զարդաքիվերով և հաջորդաբար՝ ծեփվածքներով։ Շենքը գոտեվորված է միջհարկային քիվով, ճակատը պսակում է քիվը։ Անկյունում շենքն ունի թեքություն, որի վրա երկրորդ հարկում կառուցված է պատշգամբ։
Շենքը ներկված է դեղին, փոքր ճարտարապետական տարրերն ընդգծված են սպիտակ գույնով։ Մուտքը դեպի բակ գտնվում է շենքի աջ կողմում, դարպասը մետաղյա է։ Շենքը մշակութային ժառանգության տարածաշրջանային նշանակության օբյեկտ է` համաձայն 1992 թվականի նոյեմբերի 18-ի թիվ 301 որոշման։


== Գրականություն ==
Энциклопедия Таганрога. — Ростов-н/Д: Ростиздат, 2003. — 512 с. — ISBN 5-7509-0662-0.
Гаврюшкин О. П. По старой Греческой... (Хроника обывательской жизни). — Таганрог: Лукоморье, 2003. — 514 с. — ISBN 5-901565-15-0.


== Արտաքին հղումներ ==
Յորդանովի տուն Archived 2017-03-20 at the Wayback Machine.
Հայկական ասեղնագործություն

Հայկական ասեղնագործություն (հայտնի է նաև որպես ժանյակ կամ հանգուցավոր ժանյակ), ժանյակի մաքուր ձև։ Այն պատրաստվում է ասեղով, թելով և մկրատով։ 


== Պատմություն ==
Կան որոշ հնագիտական ​​վկայություններ նախապատմական Հայաստանում ժանյակի օգտագործման մասին։ Ավանդական ձևավորումներում նախաքրիստոնեական սիմվոլիզմի գերակշռությունը, անշուշտ, ցույց է տալիս արվեստի այս ձևի նախաքրիստոնեական արմատը։
Ի տարբերություն Եվրոպայի, որտեղ ժանյակը ազնվականության իրավունքն էր, Հայաստանում այն ​​զարդարում էր ամեն ինչ՝ սկսած ավանդական շարֆերից մինչև ներքնազգեստ, իսկ ժանյակ պատրաստելը շատ կանանց կյանքի մի մասն էր։


== Տեխնիկա ==
Ժանյակը պատրաստվում է հանգույցներ կապելով, որոնք սովորաբար կապում են կտորի նախորդ շրջանին, ստեղծելով թելերի փոքր օղակներ, որոնք կարող են կապվել հաջորդ հանգույցների մեջ։ Նախշերը ստեղծվում են օղակների երկարությունը փոխելով, նախորդ օղակներին ավելացնելով լրացուցիչ օղակներ։


== Ծանոթագրություններ ==


== Գրականություն ==
Kasparian, Alice Odian (1983)։ Armenian Needlelace and Embroidery: A Preservation of Some of History's Oldest and Finest Needlework։ Epm Pubns Inc։ ISBN 0-914440-65-9  
Dickson, Elena (2000)։ Knotted Lace in the Eastern Mediterranean Tradition։ Sterling Publishing։ ISBN 1-86351-121-0
Սետիմո Միլանեզե

Սեթիմո Միլանեզե (իտալերեն՝ Settimo Milanese), կոմունա Իտալիայում՝ Լոմբարդիա մարզի Միլան գավառում։
Բնակչությունը կազմումէ 17 121 մարդ, բնակչության խտությունը՝ 1712 մարդ/կմ²։ Զբաղեցնում է 10 կմ² մակերես։ Փոստային ինդեքս՝ 20019, հեռախոսային կոդ՝ (+39) 02։


== Արտաքին հղում ==
Պաշտոնական կայք (իտալ.)


== Ծանոթագրություններ ==
Կասու

Կասու (պորտ.՝ Caçu), համայնք Բրազիլիայում, մտնում է Գոյաս նահանգի մեջ։ Մի մաս է կազմում Գոյաս նահանգի հարավային մարզը։ Մտնում է տնտեսական կարգավիճակ ունեցող Կիրինոպոլիսի գավառի մեջ։ Բնակչությունը կազմում է 10 580 մարդ, ըստ 2006 թվականի տվյալների։ Տարածքը կազմում է 2 251,098 կմ2։ Բնակչության խտությունը՝ 4,5 մարդ/կմ²։


== Վիճակագրություն ==
Համախառն ներքին արտադրանքը կազմել է 83 324 611,00 (ըստ Բրազիլիայի աշխարհագրության և վիճակագրության ինստիտուտի տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 8 078,79 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)
Մարդկային զարգացման ինդեքսի պոտենցիալը 2000 թվականին կազմել է 0,783
Արարատ Զուրաբյան

Արարատ Անուշավանի Զուրաբյան (օգոստոսի 9, 1963(1963-08-09), Երևան, Հայկական ԽՍՀ, ԽՍՀՄ), հայ քաղաքական և պետական գործիչ, Հայոց համազգային շարժում կուսակցության նախագահ, ՀՀ 5-րդ գումարման Ազգային ժողովի պատգամավոր, ազատամարտիկ։


== Կրթություն ==
Արարատ Զուրաբյանը 1986 թվականին ավարտել է Երևանի գյուղատնտեսական ինստիտուտի տնտեսագիտության ֆակուլտետը։


== Քաղաքական և աշխատանքային գործունեություն ==
1994-1995 թվականներին եղել ՀՀ ներքին զորքերի հրամանատարի տեղակալ։ 1996 թվականին ընտրվել, 1999 թվականին վերընտրվել է Կենտրոն համայնքի թաղապետ։
2002-2010 թվականներին եղել է ՀՀՇ վարչության նախագահ։ 2013 թվականից ՀՀՇ կուսակցության նախագահն է։
2017 թվականի ապրիլի 2-ին Ծառուկյան դաշինքի համապետական ցուցակով ընտրվել է 6-րդ գումարման ազգային ժողովի պատգամավոր։
Մասնակցել է Արցախյան ազատամարտին, «Սպանդարյան» կամավորական ջոկատի հիմնադիրներից է։
Ամուսնացած է, ունի երկու զավակ։


== Ծանոթագրություններ ==
Նինա Ռիչի

Նինա Ռիչի (իտալերեն՝ Nina Ricci, հունվարի 14, 1883(1883-01-14), Թուրին, Իտալիա - նոյեմբերի 29, 1970(1970-11-29), Փարիզ, Փարիզի շրջան), ի ծնե՝ Մարիա Ադելաիդա Նեյի (ֆր.՝ Maria Adélaide Nielli), ֆրանսիացի մոդելյոր իտալական ծագումով, Nina Ricci նորաձևության տան հիմնադիրը։


== Կենսագրություն ==
Մարիա Ադելաիդա Նեյին ծնվել է 1883 թվականին, Թուրինում, կոշկակարի ընտանիքում։ Երբ աղջիկը 5 տարեկան էր, ընտանիքը տեղափոխվել է Ֆլորենցիա, իսկ 1895 թվականին, երբ նա դարձավ 12 տարեկան՝ Փարիզ։ Հայրը վախճանվում է Մոնտե Կառլոյում, ընտանիքին թողնելով առանց ապրուստի միջոցների։ 13 տարեկանից Ադելաիդան մոր հետ աշխատել է արդուզարդի խանութում, այնտեղ էլ նա սկսել է սովորել կարի վարպետություն։ 18 տարեկանում նա դարձել է ավագ դերձակուհի, իսկ 20 տարեկանում արդեն ուներ իր աշակերտուհիներն ու կարողները։
1904 թվականին նա ամուսնացել է ծաղկավաճառ Լուիջի Ռիչիի հետ, վերցնելով ամուսնու ազգանունը։ Ամուսինները ունեցան տղա` Ռոբերը, սակայն ամուսնությունը երկար չտևեց, մնալով որդու հետ միայնակ, Նինան ինքնուրույն գումար էր վաստակում։
1908 թվականին, նա աշխատանքի է անցել «Ռաֆեն» նորաձևության տանը, որտեղ աշխատել է 20 տարի, որոշ ժամանակ անց նա դարձել է բիզնեսի գործընկեր, և նրա անունը ընդգրկվել է նորաձևության տան անվան մեջ։ 1929 թվականին դերձակուհու մահից հետո Raffin et Ricci նորաձևության տունը փակվել է, իսկ Նինան չի շարունակել գործը։ 1930-ական թվականների սկզբին ֆինանսական ճգնաժամի ֆոնի վրա, նրա որդի Ռոբերը որոշել էր թողնել իր աշխատանքը և մորը համոզել բացել սեփական արվեստանոցը։ Nina Ricci - նորաձևության տունը բացվել է 1932 թվականին, Փարիզի առաջին շրջանում, Կապուցինոկ փողոցում, տուն № 20:
Այդ ընթացքում 50-ամյա Նինա Ռիչին որոշակի համբավ էր ձեռք բերել։ Սեփական նորաձևության տանը նա պահպանում է ռոմանտիկ, նրբագեղ կանացի ոճը, խուսափելով, ինչպես վառ փորձարկումներից, այնպես էլ զուսպ մինիմալիզմից, նրա զգեստները մշտապես գտնվում էին պատշածության սահմաններում։
Ի տարբերություն մնացյալ դերձակների Նինան էսկիզներ չէր նկարում, բայց ինքնուրույն կտորն ամրացնում էր մանեկենների վրա։
Նորաձևության տունը շեշտակիորեն զարգանում էր. սկսելով 40 աշխատողի հաստիքից, 1939 թվականին Նինան կարողացավ վարձել 450 դերձակի։ Շուտով արվեստանոցը զբաղեցրեց 11 հարկ, 3 շենքերում, ընդգրկելով աքսեսուարների և կաշվե իրերի բաժինը։ 1940 թվականին Ռոբերը կենտրոնացել էր մոր բիզնեսի վրա, 1945 թվականին նա դարձել էր ընկերության տնօրենը։ 1950-ական թվականներին Նինա Ռիչին աստիճանաբար հեռացավ գործերից, 1959 թվականին վերջնականորեն անցնելով թոշակի։
Նինա Ռիչին մահացել է 1970 թվականի նոյեմբերի 30-ին (նրա գերեզմանին նշված է նոյեմբերի 29-ը), 87 տարեկանում։ Նրա որդին` Ռոբեր Ռիչին մահացել է 1988 թվականին, որից հետո ընկերությունը գլխավորել է ընտանիքի անդամ` Ժիլ Փուշը, 1998 թվականին այն վերավաճառվել է։


== Տես նաև ==
Nina Ricci


== Ծանոթագրություններ ==


== Արտաքին հղումներ ==
Sewing patterns by Nina Ricci
Նինա Ռիչիի կենսագրությունը Archived 2010-05-28 at the Wayback Machine.
Սեռական հատկանիշներ

Սեռական հատկանիշներ, առանձնահատկությունների կամ հատկանիշների ամբողջություն, որով մեկ սեռը տարբերվում է մյուսից (բացառությամբ սեռական գեղձերի, որոնք առաջնային սեռական հատկանիշներ են)։


== Երկրորդական սեռական հատկանիշների ձևերը ==
Մարդկանց երկրորդական սեռական հատկանիշներ են՝ տղամարդկանց բեղերը, մորուքը, ադամախնձորը, կանանց բնորոշ զարգացած կրծքագեղձերը, ճարպաբջջանքը, կոնքի ձևը։ Կենդանիների երկրորդական սեռական հատկանիշներից են՝ արու թռչունների խիստ վառ փետրավորումը, կաթնասունների հոտ արձակող գեղձերը, զարգացած եղջյուրները, ժանիքները։ Կենդանիների երկրորդական սեռական հատկանիշներ ունեն հարմարվողական նշանակություն։ Կաթնասունների, թռչունների, երկկենցաղների, ձկների սեռական գեղձերի ֆունկցիաները և երկրորդական սեռական հատկանիշների զարգացումը փոխադարձորեն պայմանավորված են միմյանցով։ Մ. Զավադովսկին (1922 թվական) երկրորդական սեռական հատկանիշները պայմանականորեն բաժանել է՝ կախյալ (էուսեքսուալ), որոնք զարգանում են սեռական գեղձերի գործունեությամբ, և անկախ կամ կեղծ (պսևդոսեքսուալ), որոնց զարգացումն իրականանում է անկախ սեռական գեղձերի ֆունկցիայից։ Կենդանիների ամորձատումից (սեռական գեղձերի հեռացումից) հետո կախյալ երկրորդական սեռական հատկանիշներ չեն զարգանում, իսկ եթե արդեն զարգացած են՝ աստիճանաբար կորցնում հև իրենց ֆունկցիան, երբեմն լրիվ անհետանում են։


== Կենդանիների սեռական հատկանիշները ==
Ամորձատված կենդանուն սեռական գեղձ պատվաստելիս կամ նրա հորմոնը ներարկելիս զարգանում են համապատասխան սեռին բնորոշ կախյալ երկրորդական սեռական հատկանիշները, օրինակ, ամորձատված հավին արական սեռական գեղձ պատվաստելիս զարգանում են արական սեռական ռեֆլեքսներ (կռվարարություն, կանչի ընդունակություն, աքաղաղի կատար)։ Անկախ երկրորդական սեռական հատկանիշները, օրինակ, աքաղաղի բիտը կամ փետրավորումը զարգանում են առանց սեռական հորմոնների մասնակցության (ամորձատված աքաղաղների մոտ ևս այդ հատկանիշնևրը հայտնաբերված են)։ Միջատենրին բնորոշ է սոմոսեքսուալ կամ հյուսվածքասեռական երկրորդական սեռական հատկանիշների խումբը, որը կախված չէ սեռական գեղձերի ֆունկցիայից և հատուկ է միայն մեկ սեռին։
Ուկրաինական նրբանցք (Տագանրոգ)

Ուկրաինական նրբանցք (ռուս.՝ Украинский переулок), նրբանցք ՌԴ Ռոստովի մարզի Տագանրոգ քաղաքի կենտրոնական պատմական մասում։ 


== Աշխարհագրություն ==

Գտնվում է Պորտովայա և Պուշկինի փողոցների միջև։ Երկարությունը 1500 մ է։ Տների համարակալումը սկսվում է Պորտովայա փողոցից։


== Պատմություն ==
Նախկին անվանումները` Երրորդ Լայնական նրբանցք, Կոմերչեսկի նրբանցք։ Վերանվանվել է 1923 թվականին։
XX դարի սկզբում թողարկվել է փոստային բացիկ Ուկրաինական նրբանցքի և Պետրոսի փողոցի խաչմերուկում գտնվող շենքի պատկերով։ Շենքում գործում էր վաճառական Ի. Բ. Գերասիմովի գործվածքեղենի խանութը։ 1990-ական թվականներին շենքը քանդվել է։
Ֆրունզեի փողոցի թիվ 1 շենքի և Ուկրաինական նրբանցքի անկյունում գտնվող ժամանակակից բարձրահարկ շենքի տեղում նախկինում եղել է ավստրիահպատակ Գ. Պ. Զբիզի` 1873 թվականից հիշատակվող առանձնատունը։ Այն ևս քանդվել է։


== Նրբանցքում գտնվում են ==
Պ. Ի. Չայկովսկու անվան մանկական երաժշտական դպրոց` Ուկրաինական նրբ., 8
Պլոտնիկովների հյուրատուն` Ուկրաինական նրբանցքի և Պետրոսի փողոց, 37-ի անկյուն
Կենտրոնական մանկական խաղահրապարակ` Պետրոսի փողոցի և Հոկտեմբերյան հրապարակի միջև ընկած զբոսայգի


== Հուշարձաններ ==
Կորոլյովի և Գագարինի հուշարձան, 1979 թվականին հուշարձանը տեղադրվել է Պետրոսի փողոցի և Ուկրաինական նրբանցքի խաչմերուկում։ 2002 թվականին, երբ ռադիոհամալսարանը նշում էր 50-ամյակը, հուշարձանը տեղափոխեցին այսօրվա տեղը` ՏՌՏԻ-ի «Ա» մասնաշենքի մոտ, իսկ նախկին տեղում այժմ Կենտրոնական մանկական խաղահրապարակն է։


== Ծանոթագրություններ ==
Պրոկոպենկովո

Պրոկոպենկովո (ուկրաիներեն՝ Прокопенкове), գյուղ Ուկրաինայի Խարկովի մարզի Կրասնոկուտի շրջանում։ Հիմնադրվել է 1699 թվականին։
2001 թվականի տվյալներով Պրոկոպենկովո գյուղում բնակվում էր 11 մարդ։ Բնակավայրը զբաղեցնում է 0,615 կմ² տարածք։ Բնակչության խտությունը կազմում էր 17,89 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վիիկա

Վիիկա (էստ․՝ Võika), գյուղ Էստոնիայի Պիլվամաա նահանգի Վեռիոռա շրջանում։
2011 թվականի տվյալներով գյուղում բնակվում էր 20 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ուլյանովսկի (Նեկլինովսկի շրջան)

Անվան այլ կիրառումների համար տե՛ս՝ Ուլյանովսկի (այլ կիրառումներ)Ուլյանովսկի (ռուս.՝ Ульяновский ), գյուղ (խուտոր) Ռուսաստանի Դաշնության Ռոստովի մարզի Նեկլինովսկի շրջանում։ Մտնում է Ֆեդերովսկի գյուղական համայնքի կազմի մեջ։
(5250) Ջաս

(5250) Ջաս (անգլ.՝ Jas), աստերոիդ աստերոիդների հիմնական գոտում։ Հայտնաբերվել է 1984 թվականի օգոստոսի 21-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 2,677723 ա. մ., առավելագույնը մոտենում է 2,1656 ա. մ. հեռավորության վրա և հեռանում 3,1899 ա. մ.։ Արեգակի շուրջ մեկ ամբողջական պտույտ է կատարում 1600,47 երկրային օրվա ընթացքում, իր ուղեծրով շարժվելով միջինում 0,224934 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,49° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5250) Ջաս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Օրժե (կոմունա)

Օրժե (ֆր.՝ Orgeix), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Աքս լը Թերմ կանտոնի կազմի մեջ։ Հանդիսանում է Ֆուա շրջանը։
Համայնքի INSEE կոդ՝ 09218։


== Բնակչություն ==
Համայնքի բնակչությունը 2008 թվականին կազմում էր 101 մարդ։


== Տնտեսություն ==

2007 թվականի տվյալներով 60 աշխատունակ տարիքի մարդկանցից (15-64 տարեկան) 44-ը տնտեսապես ակտիվ էին, 16-ը անգործունակ (ակտիվության ցուցանիշը 73,3 %, 1999 թվականին եղել է՝ 70,2 %)։ 44 աշխատունակ բնակիչներից 41-ը աշխատում էին (20 տղամարդ և 21 կին), անաշխատանք էին 3-ը (1 տղամարդ և 2 կին)։ 16 անգործունակ մարդկանցից 3-ը աշակերտներ կամ ուսանողներ են, 10-ը թոշակառու, 3-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Օրժե» (ֆրանսերեն)։ Արխիվացված օրիգինալից 2012-05-17-ին։ Վերցված է 2011-12-28 
«Օրժե» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-23
Լանգենալտհայմ

Լանգենալտհայմ , (գերմ.՝ Langenaltheim ), կոմունա Գերմանիայի Բավարիա երկրամասում։ Ենթարկվում է կենտրոնական Ֆրանկոնիա վարչական շրջանին։ Գտնվում է Վայսսնբուրգ Գունցենխաուզեն շրջանի կազմում։ Բնակչությունը կազմում է 2334 մարդ (ըստ 2010 թվականի դեկտեմբերի 31-ի)։ Տարածքը կազմում է 39.05 կմ²։ Պաշտոնական կոդ՝ 09 5 77 148։


== Ծանոթագրություններ ==


== Արտաքին հղումներ ==
պաշտոնական կայք
Օրանժերի թանգարան

Օրանժերի թանգարան (ֆր.՝ Le Musée de l’Orangerie), նկարների պատկերասրահ Փարիզում, որը ներկայացնում է իմպրեսիոնիստների և պոստիմպրեսիոնիստների աշխատանքներ։ Գտնվում է Կոնկորդի հրապարակում։
Օրանժերի թանգարանը գտնվում է Տյուրլի այգու արևմտյան ծայրում, Լուվրից և Օրսե թանգարանից ոչ հեռու։ Վերջինիս մասնաճյուղն է։ Թանգարանը գտնվում է 1852 թվականին ճարտարապետ Լուի Վիսկոնտիի մասնակցությամբ կառուցված ջերմոցի շենքում։ 19-րդ դարում ձմեռային շրջանում ջերմոցում մեծ տակառների մեջ պահվում էին նարնջի ծառեր, որոնք ամռանը դրվում էին Տյուլրիի այգու տարբեր հատվածներում։
Ջերմոցի շինությունը թանգարանի է վերածվել Առաջին համաշխարհային պատերազմի ավարտից հետո, ֆրանսիացի պետական գործիչ Ժորժ Կլեմանսոյի որոշմամբ, Կլոդ Մոնեի Ջրաշուշաններ կտավի պահպանման համար. Մոնեն վարչապետի մտերիմ ընկերն էր։ Թանգարանն այնպես էր մտածված, որ սրահի պատերին փակցված ջրաշուշանների նկարները դիտողի մոտ սուզման տպավորություն էին թողնում։
Չնայած Մոնեի Ջրաշուշանները դեռևս թանգարանի ցուցադրության ամենահայտնի մասն են, թանգարանը հետագայում մի քանի անգամ վերակառուցվել է ու փոխել իր կարգավիճակը։ Կառուցվածքի փոփոխության նպատակը ճիշտ լուսավորություն ստանալն էր, ինչպես նաև` Ժան Ուոլտերից և Պոլ Գիյոմից ստացած նկարների մեծ հավաքածուի համար տարածք ընդլայնելը։ Շենքի վերակառուցումից հետո 1978-1984 թվականներին ստացված նկարները ցուցասրահներում ներկայացվել են «Ժան Ուոլտերի և Պոլ Գիյոմի հավաքածու» անվամբ։
2000-2006 թվականներին թանգարանը ևս մեկ անգամ վերակառուցվել է. վերակառուցումն արժեցել է 30 միլիոն եվրո։ Թանագարնում մշտական ցուցադրությունից բացի կա նաև ժամանակավոր ցուցադրության տարածք և գրադարան։
Թանգարանում ներկայացված են Կլոդ Մոնեի, Պոլ Սեզանի, Անրի Մատիսի, Պաբլո Պիկասոյի, Պիեռ-Օգյուստ Ռենուարի, Ամեդեո Մոդիլիանիի, Անդրե Դերենի, Խայիմ Սուտինի, Մարի Լորանսենի, Մորիս Ուտրիլլոյի, Պոլ Գոգենի, Ալֆրեդ Սիսլեյի, Անրի Ռուսոյի և այլ նկարիչների աշխատանքներ։
Օրանժերի թանգարանը հատկապես հայտնի է Օվալաձև սրահով, որտեղ ցուցադրված են Կլոդ Մոնեի «Ջրաշուշաններ» շարքը։ Աշխատանքներն զբաղեցնում են ամբողջ սրահը. դրանք կարելի է դիտելով` նստելով սենյակի կենտրոնում տեղակայված բազմոցին։
Թանգարանի առջև ցուցադրված են Օգյուստ Ռոդենի քանդակները, ինչպես նաև` մի քանի այլ քանդակներ։
Թանգարանն աշխատում է ամեն օր, բացի երեքշաբթի օրվանից, ժամը 09:00-18:00։


== Պատկերասրահ ==

		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
(ֆր.) Պաշտոնական կայքը
(ֆր.) You Tube, Թանգարան Օրանժերի
Կոդախ

Կոդախ, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Բարոնե Կանավեզե

Բարոնե Կանավեզե (իտալերեն՝ Barone Canavese), կոմունա Իտալիայի Պիեմոնտ մարզի Թուրին գավառում։
Բնակչությունը՝ 582 մարդ (2008 թվականի տվյալներով)։ Բնակչության խտությունը՝ 146 մարդ/կմ²։ Տարածքը՝ 4 կմ²։ Փոստային ինդեքս՝ 10010։ Հեռախոսային կոդ՝ 011։
Բնակավայրում առանձնահատուկ շուքով է նշվում Սուր Աստվածամոր համբարձման տոնը։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Ազգային վիճակագրության ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Սանտյագոյի մայրաքաղաքային տարածաշրջան

Սանտյագոյի մայրաքաղաքային տարածաշրջան (իսպ.՝ Región Metropolitana de Santiago), տարածաշրջան Չիլիում, երկրի առաջին մակարդակի վարչական միավորներից մեկը։ Վարչական կենտրոնն է Սանտյագո քաղաքը։ Տարածաշրջանը ղեկավարում է նախագահի կողմից նշանակված ինտենդանտը։


== Աշխարհագրությունը և բնակչությունը ==
Չիլիի Ազգային վիճակագրական ծառայության 2002 թվականին կատարված մարդահամարի տվյալներով տարածաշրջանում բնակվում է 6 061 185 մարդ, բնակչության խտությունը կազմում է 393, 50 մարդ/կմ²։
Սանտյագոյի մայրաքաղաքային տարածաշրջանի տարածքի ընդհանուր մակերեսը կազմում է 15 403, 2 կմ²։


== Վարչական բաժանում ==
Սանտյագոյի մայրաքաղաքային տարածաշրջանը ներառում է 6 նահանգ և 52 համայնք։


== Ծանոթագրություններ ==


== Տես նաև ==
Չիլիի վարչական բաժանում


== Արտաքին հղումներ ==
Սանտյագոյի մայրաքաղաքային տարածաշրջանի պաշտոնական կայքը (իսպ.)
184 (թիվ)

184 (հարյուր ութսունչորս), բնական թիվ է։


== Աստղագիտության մեջ ==
(184) Դեյոպեան Աստերոիդների գլխավոր գոտու S դասի աստերոիդ է։


== Այլ ոլորտներում ==
Տարվա 184-րդ օրը հուլիսի 3-ն է (նահանջ տարիներին՝ հուլիսի 2-ը)


== Տես նաև ==
184 թ.,
Մ.թ.ա. 184 թ.
Մինգո շրջան (Արևմտյան Վիրջինիա)

Մինգո շրջան (անգլ.՝ Mingo County), ԱՄՆ Արևմտյան Վիրջինիա նահանգի 55 վարչական միավորներից մեկը։ Ընդհանուր տարածությունը 1, 096 կմ² է, բնակչությունը՝ 26, 839 մարդ (2010 թ. տվյալներով)։ Շրջկենտրոնն է Ուիլիամսոն բնակավայրը։ Կազմավորվել է 1895 թ.։